Dingwaga di le mmalwa moragonyana, ka 1981, re ne ra itumelela go amogela kabelo e ntšha ya go ya go nna barongwa kwa Zaire, e jaanong e leng Democratic Republic of Congo. Batho ba teng ba ne ba humanegile mme ba ne ba na le mathata a mantsi. Fa re goroga koo, go ne go na le Basupi ba le 25 753, mme gompieno palo eo e tlhatlogetse go e e fetang 113 000, mme ba le 446 362 ba ne ba nna gone kwa Segopotsong sa loso lwa ga Keresete ka 1999! Re itse gore, ka Setswana, fa kgosi e tlhongwa, e apesiwa letlalo la nkwe. Bangwe ga re itse gore, go dira jaana go a bo go direlwa eng. Bangwe e re o botsa gore ke eng go dirwa jalo, fela jaaka ka dilo dingwe tsa Setswana, ba arabe ka gore, ke ngwao, ke Setswana, go felele foo. Mme ka yone nako ele, Kgosi Molefe ene a bua jang ka go apesa kgosi letlalo leo? Ga twe kgosi o ne a re, kgosi e apesiwa letlalo la nkwe ka jaana nkwe e mebala mentsi. A re, mengwe e a bonala mme e mengwe ga e bonale; bangwe ba bo ba ka re eo, e bohitlha, ke gore, e fitlhegile, ga e bonale sentle. Ga twe Kgosi a fetela pele a tlhalosa gore, mebala e, e supa gore kgosi o dirisanya le batho ba mebala e e farologanyeng mme o tshwanetse go ba tshwara fela ka go tshwana; ka go lekalekana. Re tsaya gore kgosi o ne a raya gore Kgosi Tebogo a itse fa a tsile go dirisanya le batho ba mekgwa le ditiro tse di farologanyeng mme botlhe a ba tshware ka go tshwana a sa tlhaole ope gore o motho go feta, go gaisa, ba bangwe. Seane sone se re, ‘Kgosi thotobolo e olela matlakala.’ Se raya gore, kgosi o tshwanetse go itse gore, batho ba botlhe, le fa ba ka ne ba le mekgwa le ditiro tse di ntseng jang, ke ba gagwe; melato ya bone le ditlolo tsa bone le fa di ka ne di le maswe jang, di tshwanetse go reediwa.